CELEX: 62013TN0248
Language: fi
Date: 2013-11-06 00:00:00
Title: Asia T-248/13: Kanne 6.11.2013 — FK v. komissio

11.1.2014   
            
            
               FI
            
            
               Euroopan unionin virallinen lehti
            
            
               C 9/24
            
         Kanne 6.11.2013 — FK v. komissio
   (Asia T-248/13)
   2014/C 9/39
   Oikeudenkäyntikieli: englanti
   
      Asianosaiset
   
   
      Kantaja: FK (Damaskos, Syyria) (edustajat: barrister E. Grieves ja solicitor J. Carey)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta 74. kerran 10.1.2007 annetun komission asetuksen (EY) N:o 14/2007 (EUVL L 6, s. 6) siltä osin kuin se koskee kantajaa, ja 6.3.2013 tehdyn komission päätöksen pitää kantaja luettelossa
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu siihen väitteeseen, ettei riidanalaista päätöstä ollut tehty viivyttelemättä tai kohtuullisessa ajassa.
            
         
               2)
            
            
               Toinen kanneperuste, joka perustuu siihen väitteeseen, ettei komissio ollut arvioinut tarkoituksenmukaisesti, täyttikö kantaja ratkaisevat kriteerit. Kantaja väittää erityisesti, että komissio: a) ei ollut etsinyt eikä/tai esittänyt väitteilleen näyttöä; b) ei ollut varmistanut, sen päätöksen perustelut olivat yhdenmukaiset Yhdistyneiden Kansakuntien pakotekomitean perustelujen kanssa, eikä se ollut etsinyt eikä/tai esittänyt riittävän yksityiskohtaisia tietoja väitteistä niin, että kantaja olisi voinut vastata niihin tehokkaasti; c) ei ollut tutkinut, perustuiko mikään väitteistä kiduksella saatuun aineistoon, ja d) etsinyt eikä/tai esittänyt mitään merkityksellistä syyttömyyden todistavaa aineistoa.
            
         
               3)
            
            
               Kolmas kanneperuste, joka perustuu väitteeseen siitä, että komissio ei ole soveltanut oikeaa todistustaakkaa ja näytön tasoa.
            
         
               4)
            
            
               Neljäs kanneperuste, joka perustuu väitteeseen siitä, että komission perustelut ovat oikeudellisesti puutteelliset, koska: a) mitään väitteistä ei tue näyttö, joten se ei ole osoittanut väitteiden paikkansa pitävyyttä; b) jotkut väitteistä ovat liian epätäsmällisiä, jotta kantaja voisi tehokkaasti kiistää kyseiset väitteet; c) jotkut väitteistä ovat niin historiallisia ja/tai epämääräisiä, että niitä ei voi järkevästi liittää relevantteihin kriteereihin ja d) jotkut väitteistä ovat ristiriidassa syyttömyyden todistavan aineiston kanssa.
            
         
               5)
            
            
               Viides kanneperuste, joka perustuu väitteeseen siitä, että komissio ei ole noudattanut suhteellisuusperiaatetta, eikä tasapainottanut kantajan perusoikeuksia sen vaaran kanssa, joka hänen väitetään aiheuttavan tällä hetkellä.